jkorsvik/nowiki_second_scrape_merged huggingface dataset:
Sogndalsfjorden

Sogndalssfjorden (21 kilometer) er en fjordarm på nordsiden av Sognefjorden. Den ligger i Sogndal kommune i Vestland fylke. Innerst deles Sogndalsfjorden opp i de mindre fjordarmene Eidsfjorden og Barsnesfjorden. Sogndalselvi munner ut i fjorden. Årøyelva tilfører mye ferskvann til fjorden.

Fjorden er opp til 200 meter dyp og Sogndalsdalen danner en hengende dal der den munner ut i fjorden ved Sogndalsfjøra/Stedje. Fjorden har et langstrakt dyp på 100-200 meter til terskelen ved Nornes-Fimreite. Terskelen når nesten opp til overflaten og fjorden er under 1 km bred ved terskelen. Utenfor Fimreite-Slinde går det bratt ned til omkring 1000 meters dyp i hovedfjorden og Sogndalsfjorden danner en hengende dal i forhold til Sognefjorden. Utenfor Nornes kalles den også Norafjorden. Mellom Barsnesfjorden og Sogndalsfjorden er det terskel som til dels er over vannflaten i form av et nest på hver side.Sogndalsfjorden-Barsnesfjorden danner sammen med Lustrafjorden en halvøy med fjelltopper over 1000 meter og store skogkledde lier. Kaupanger ligger på denne halvøya.
Slaget ved Fimreite sto ytterst i fjorden i 1184.
Både Sogndalselva og Årøyelva er lakseførende og laksen som vandret inn fjorden for å gå opp Årøyelva ble regnet som særlig stor. I Sogndalsfjorden har det vært fisket laks med kilenot og krokgarn. Det har også vært godt brislingfiske trolig på grunn av den store tilførselen av ferskvann fra de elvene innerst i fjorden. På 1800-tallet ble det drevet en del torskefiske med garn og det ble tatt en god del liten sild.Det smale punktet ved Nornes er vanskelig å passere med båt i mørket og Fylkesbaatane satte opp en fyrlykt. Sognefjorden trafikkeres blant annet av hurtigbåt til Bergen.


== Referanser ==
Klubben for Større Selskapshunder

Klubben for Større Selskapshunder (KSS) er en spesialklubb for store hunderaser og er tilsluttet Norsk Kennel Klub. Klubben omfatter i dag følgende store molossere og sennenhunder:

Anatolsk gjeterhund
Bordeaux dogge
Grosser schweizer senennhund
Kaukasisk ovtcharka
Landseer
Napolitansk mastiff
Polsk owczarek nizinny
Pyreneisk mastiff
Serra da estrela
Spansk mastiffTidligere var også newfoundlandshund, grand danois, berner sennenhund,
sankt bernhardshund, rhodesian ridgeback og pyreneerhund med, men disse har siden dannet egne spesialklubber.
KSS fungerer som en paraplyorganisasjon for store hunderase som ikke er mange nok til å danne egne spesialklubber. Det utgir et medlemsblad som kommer ut fire ganner om året. Som medlem blir også automatisk kollektivt medlem i NKK og får bladet Hundesport ti ganger årlig. KSS arrangerer dessuten en årlig hundeutstilling der det utdeles såkalt storcert, et cert på linje med NKKs utstillinger.
Slaget ved Eutaw Springs

Slaget ved Eutaw Springs var et slag i den amerikanske uavhengighetskrigen, den siste trefningen i krigen i Carolina–statene.
General Nathanael Greene i den kontinentale armé forsøkte 22. mai 1781 å storme den sterke britiske stillingen ved Fort Ninety Six, men ble slått tilbake.
Han angrep britene igjen ved Eutaw Springs i Sør-Carolina 8. september 1781. I den første delen av slaget lyktes Greene etter et desperat sammenstøt, men i forfølgelsen klarte ikke amerikanerne å kaste britene ut fra et steinhus som de holdt.
Barsnesfjorden

Barsnesfjorden er den innerste delen av fjordarmen Sogndalsfjorden på nordsiden av Sognefjorden. Den ligger i Sogndal kommune i Vestland fylke og har sitt navn etter den lille grenda Barsnes som ligger på østsiden av fjorden. Fjorden er 5 kilometer lang.


== Referanser ==


== Eksterne lenker ==
Turar kring Barsnesfjorden
«Barsnesfjorden» (engelsk). Skatebase.com. Arkivert fra originalen 5. april 2005. Besøkt 12. februar 2015.
Volvox & Alkymisten

Volvox & Alkymisten er linjeforeningen for realfagsstudier i biologi, kjemi, bioteknologi og årsstudium i kjemi og biologi ved NTNU. Foreningen er en fusjon mellom foreningene Volvox og Alkymisten, henholdsvis for biologi og kjemi. Fusjonen skjedde 5. oktober 1998. Før det ble Volvox stiftet 1. februar 1961 og Alkymisten 19. oktober 1972. Foreningen drives av et styre satt sammen av ni studenter. Hvert høstsemester blir et nytt styre valgt på foreningens årsmøte. 
Før 1994 var linjeforeningen underlagt den Allmennvitenskapelige høyskolen (AVH). Frem til 2000 holdt foreningen til på Rosenborg, deretter flyttet til Realfagsbygget på Gløshaugen.
Foreningen organiserer blant annet faddertid for nye studenter og forskjellige fester.
Foruten et linjeforeningsstyre, har linjeforeningen flere undergrupper. Disse er som følger:

Arrangementkomiteen
Bedriftskomiteen
Trollkom, turgruppen i linjeforeningen.
Volvox & Alkymisten Idrettslag
Redaksjonen i linjeforeningsavisen Nukleotidende
VoKalium, Volvox & Alkymistens blandakorSåfremt noen har gjort seg fortjent så utdeles hvert år på krabbefesten ridderordenen "Ridder av Den Röda Ulv", denne ordenen utdeles til en i linjeforeningen som på en eller annen måte har gjort seg bemerket og har røtter fra oppstarten av Volvox i 1961.


== Referanser ==


== Eksterne lenker ==
Volvox & Alkymistens hjemmeside
Volvox & Alkymistens Facebookside
Nigeria under Sommer-OL 1960

Nigeria under Sommer-OL 1960. Tolv sportsutøvere, alle menn, fra Nigeria deltok i to sporter, friidrett og boksing, under Sommer-OL 1960 i Roma. Nigeria, som deltok for tredje gang i et OL, vant ikke noen medaljer.  


== Medaljer ==


== Deltageroversikt ==


== Eksterne lenker ==
OL-resultater på Sports-reference.com Arkivert 2. juli 2012 hos Wayback Machine.
Høljanmyra naturreservat

Høljanmyra naturreservat ligger i Øksnes kommune i Nordland. Naturreservatet omfatter et myrområde mellom Klo og Langnes på Langøya. Området har et areal på 1100 dekar. Området er vernet for å bevare et representativt myrområde for Vesterålen urørt, spesielt av hensyn til plantelivet og de interessante myrtypene i området.


== Eksterne lenker ==
Miljøstatus: Høljanmyra naturreservat
Indreholmen/Lyngværet naturreservat

Indreholmen/Lyngværet naturreservat ligger i Herøy kommune i Nordland. Naturreservatet består av et stort område med småøyer vest for Gåsvær. Området har et areal på 25 540 dekar, hvorav 24 070 dekar sjøareal. Området er vernet for å ivareta et viktig hekkeområde for sjøfugl.


== Referanser ==


== Eksterne lenker ==
Miljøstatus: Indreholmen/Lyngværet naturreservat
Cruiser Tank Mk VI Crusader

Cruiser Tank Mk VI Crusader var en britisk stridsvogn brukt under den andre verdenskrig. Den var en videreutvikling av forgjengeren Cruiser Tank Mk V Covenanter, som igjen hadde sitt utspring i Cruiser Tank Mk III og Mk IV. Produksjonen av Crusader begynte i 1940, og 5 300 var bygget da produksjonen stanset i 1943. Fra midten av 1942 ble en rekke Crusader stridsvogner konvertert til blant annet selvdrevet luftvern, trekkvogner for artilleri og bergningsvogner.


== Varianter ==


=== Crusader I ===
Crusader I var den originale varianten. Bestykningen besto av en 2 punds kanon og to Besa 7,92mm mitraljøser. Den ene mitraljøsen var montert i et eget tårn foran hovedtårnet. Den hadde et mannskap på 5 og panseret var mellom 7 mm og 40 mm tykt.


=== Crusader II ===
Crusader II fikk tykkelsen på pansringen foran økt til 49 mm og mitraljøsetårnet ble fjernet, slik at annenbestykningen ble redusert til en mitraljøse. Ellers var den identisk med Crusader I.


=== Crusader III ===
Crusader III var den siste hovedvarianten og var i produksjon fra mai 1942. Den skilte seg først og fremst fra tidligere varianter ved at hovedbestykningen nå var en sekspunds kanon. Fordi den større kanonen gjorde tårnet trangere ble mannskapet redusert til 3. Tykkelsen på pansringen ble ytterligere økt flere steder, 51 mm på det tykkeste, og vekten økte til 20 085 kg.


== Andre kjøretøyer bygget på Crusader-chassis ==

Crusader I CS
Crusader I med hovedbestykning skiftet ut med en 3 tommers haubitser for infanteristøtte.
Crusader II CS
Crusader II med hovedbestykning skiftet ut med en 3 tommers haubitser for infanteristøtte.
Crusader II Gun Tractor Mk I
Trekkvogn for artilleri basert på Crusader II. Utstyrt for å trekke en 17 punds kanon og transportere mannskapet til kanonen.
Crusader III AA Mk I
Crusader III konvertert til selvdrevet luftvern og utstyrt med en Bofors 40 mm luftvernkanon.
Crusader III AA Mk II
Crusader III konvertert til selvdrevet luftvern og utstyrt med to Oerlikon 20 mm maskinkanoner.
Crusader III AA Mk III
Som Crusader III AA Mk II, men med radiosettet flyttet fra tårnet til foran i skroget.
Crusader ARV
Bergningsvogn.Etter den andre verdenskrig ble et antall Crusader Gun Tractor kjøpt av Argentina og bygget om til selvdrevet artilleri. Disse ble utstyrt med enten en 105 mm Schneider eller en 75 mm Bofors kanon.
Myting

Myting (trolig av lat. mutare i betydningen mutere som betyr endre, skifte eller bytte) eller fjærfelling viser til prosessen med å felle gamle fjær til fordel for nye hos fugler. Myting tilsvarer hamskifte hos andre dyr.
Ferdig utvokste fjær er døde strukturer som gradvis slites og derfor trenger fornying. Flertallet fuglearter bytter derfor ut fjæra årlig, selv om noen arter kan myte flere ganger om året. Mange arter myter fjærene i tiden rett etter hekkingen. Noen arter myter hele fjærdrakten på en gang, eller kun flygefjærene, og blir flygeudyktige for en tid, mens andre arter myter fjærene i et bestemt mønster for å unngå å bli flygeudyktige. Noen bytter for eksempel ut en og en fjær gjennom hele året, slik at det kan gå flere år før hele fjærdrakten er byttet ut. Store rovfugler er et eksempel på det siste.Pingviner er flygeudyktige sjøfugler som myter hele fjærdrakten på en gang. Under mytingen (typisk 3-4 uker) mister imidlertid pingvinene flyteevnen og må oppholde seg på land. Siden pingviner ernærer seg i sjøen taper vekten seg kraftig i denne perioden. For noen arter kan vekttapet utgjøre mer enn 50 prosent.
Gjess og ender er eksempler på arter som myter alle flygefjærene samtidig og blir flygeudyktige for en periode (typisk 3–7 uker).Ryper er et eksempel på arter som myter flere ganger årlig, i det artene bytter mellom sommerdrakt og vinterdrakt. Om våren blir de spraglete etter en delvis fjærfelling, mens de blir hvite utpå høstparten etter en fullstendig fjørfelling.Spurvefugler er et eksempel på arter som bytter ut fjærdrakten etter et bestemt mønster og forblir flygedyktige under mytingen.


== Referanser ==


== Eksterne lenker ==
(en) Moult – kategori av bilder, video eller lyd på Commons
James Smith (fotballspiller)

James Smith (født 17. oktober 1985 i Liverpool) er en engelsk fotballspiller som spiller for Liverpool FC. Han er en tøff og god duellspiller som kan spille både midtstopper og venstreback. Han fikk sin debut for Liverpool mot Reading i Ligacupen den 25. oktober 2006.


== Karriere ==


== Eksterne lenker ==
(en) James Smith – Transfermarkt 
(en) James Smith – Soccerbase.com 
Liverpools offisielle side om Smith
Liverpool.no om Smith
Nabil El Zhar

Nabil El Zhar (født 27. august 1986 i Frankrike) er en fransk-marokkansk fotballspiller som spiller for den qatarske klubben Al Ahli SC (Doha).


== Klubbfotball ==


=== Liverpool ===
Han kom gratis til Liverpool fra AS Saint-Étienne i oktober 2006. Han scoret sitt første mål for Liverpool 31. oktober 2007 i da Liverpool vant 2–1 over Cardiff City FC i en hjemmekamp på Anfield i ligacupen. Scoringen skjedde etter et langskudd fra cirka 30 meter.
Foran sesongen 2008/2009 fikk El Zhar draktnummeret 31. El Zhar fikk etterhvert sjansen i flere kamper for Liverpool, blant annet to kamper fra start, og i januar 2009 ble det kjent at den spanske klubben Málaga ville forsøke å låne ham fra Liverpool.


== Landslagsspill ==
Selv om han er født i Frankrike, ønsker han å spille for Marokkos landslag. Dette valget kan han ta fordi en av foreldrene hans er marokkansk statsborger. Han spilte på Marokkos ungdomslandslag da laget spilte seg til deltagelse i en semifinale i Junior-VM i fotball. 
I sin første landskamp for Marokko den 26. mars 2008 scoret El Zhar et mål i en landskamp mot Belgia som Marokko vant 4–1.


== Referanser ==


== Eksterne lenker ==
(en) Nabil El Zhar – FIFA 
(en) Nabil El Zhar – UEFA 
(en) Nabil El Zhar – Transfermarkt 
(en) Nabil El Zhar – national-football-teams.com 
(en) Nabil El Zhar – WorldFootball.net 
(en) Nabil El Zhar – Soccerbase.com 
(en) Nabil El Zhar – FootballDatabase.eu 
(en) Nabil El Zhar – Soccerway 
(en) Nabil El Zhar – FBref 
(es) Nabil El Zhar – as.com 
(en) Liverpools offisielle hjemmeside om El Zhar
(en) LFChistory.net player profile
Sania Mirza

Sania Mirza (hindi: सानिया मिर्ज़ा, urdu: سانيا ميرزا; født 15. november 1986 i Mumbai) er en indisk tennisspiller. Hun er født i Mumbai, og bor i dag i Hyderabad. Hun var seks år gammel da hun begynte å spille tennis, og ble profesjonell tennisspiller i 2003. Pr. oktober 2005 var hun rangert som nr. 31 i single og 109 i double, og ble dermed Indias høyest rangerte kvinnelige tennisspiller noensinne .
I US Open-turneringen i 2005 kom hun til fjerde runde. Ingen indisk kvinne hadde på det tidspunktet nådd lenger i en Grand Slam-turnering.
I 2006 ble hun hedret med den indiske offisielle sivile utmerkelsen Padma Shri for sin innsats. I 2016 mottok hun utmerkelsen Padma Bhushan.


== Grand Slam-titler ==
 French Open:
Mixeddouble 2012 (sammen med Mahesh Bhupathi)
 US Open:
Mixed double: 2014 (sammen med Bruno Soares)
Double damer 2015 (sammen med Martina Hingis)
 Wimbledon:
Double damer 2015 (sammen med Martina Hingis)


== Referanser ==


== Eksterne lenker ==
(en) Sania Mirza – kategori av bilder, video eller lyd på Commons 
(en) Sania Mirza – galleri av bilder, video eller lyd på Commons 
(en) Sania Mirza på Internet Movie Database 
(en) Sania Mirza på Twitter 
(en) Sania Mirza på Facebook 
(en) Sania Mirza på Instagram 
(en) Sania Mirza – Olympics.com 
(en) Sania Mirza – Olympic.org 
(en) Sania Mirza – Olympedia 
(en) Sania Mirza – Sports-Reference (OL-resultater – arkivert) 
(en) Sania Mirza – Commonwealth Games Federation 
(en) Sania Mirza – WTA Tennis 
(en) Sania Mirza – ITF Tennis 
(en) Sania Mirza – FedCup
Youssef Safri

Youssef Safri (født 3. januar 1977) er en marokkansk fotballspiller som spiller for Norwich City. Han kom dit fra Coventry City i 2004 hvor han hadde spilt siden 2001 da han kom fra Raja Casablanca fra Marokko.


== Referanser ==


== Eksterne lenker ==
(en) Youssef Safri – Olympedia 
(en) Youssef Safri – Sports-Reference (OL-resultater – arkivert) 
(en) Youssef Safri – FIFA 
(en) Youssef Safri – Transfermarkt 
(en) Youssef Safri – Transfermarkt (manager) 
(en) Youssef Safri – national-football-teams.com 
(en) Youssef Safri – WorldFootball.net 
(en) Youssef Safri – Soccerbase.com 
(en) Youssef Safri – FootballDatabase.eu 
(en) Youssef Safri – FBref
Optativ

Optativ (latin optativus, av optare, «ønske») er en grammatisk modus som markerer et ønske; ønskeform. og er i enkelte språk en egen modus av verbet, for å uttrykke et ønske. Språk hvor optativ har/hadde egne former er for eksempel færøysk, gammelgresk, georgisk, sanskrit og flere samiske språk. I andre språk faller funksjonen sammen med konjunktiv. Et lignende modus er kohortativ.
Det gamle indoeuropeiske optativ ble i de germanske språkene til konjunktiv.
De vanlige modiene i indoeuropeiske språk er indikativ, imperativ og konjunktiv.


== Referanser ==
Arne Schau-Knudsen

Arne Schau-Knudsen (født 13. mars 1972) er en norsk musiker og tekstforfatter. Til daglig jobber Arne Schau-Knudsen som redaktør og tekstforfatter i Feelgood Scene Film og TV.Tidligere jobbet han i reklamebyrået HEI!. Han har skrevet tekst til sangen «Gal av lengsel» som Telenor brukte i en reklame i 1999. Dette førte til at han fikk platekontrakt, og sangen er spilt inn av blant andre Postgirobygget og Vidar Villa.Schau-Knudsen har jobbet med flere kanaler og programmer innen TV, blant annet Åpen post, 9 av 10 nordmenn, Norges herligste, Torsdagsklubben, Torsdag kveld fra Nydalen og Underholdningsavdelingen.


== Diskografi ==
AlbumTurnuspen 2000SinglerGal av lengsel 1999
Vestkantrap


== Kilder ==


== Eksterne lenker ==
(en) Arne Schau-Knudsen på Internet Movie Database 
(en) Arne Schau-Knudsen på MusicBrainz 
(no) Anmeldelse av Turnuspen i Dagbladet
Danny O’Donnell

Danny O'Donnell (født 10. mars 1986 i Liverpool) er en fotballspiller som spiller for den australske klubben Ballarat Red Devils. Han har tidligere spill for blant annet Liverpool FC, Crewe Alexandra, Shrewsbury Town, Stockport County og Barrow AFC.
Han ble oppdaget av Liverpools speidere i en lokal amatør-liga i 2002, etter at han kom til klubben var han kaptein på U18-laget før han ble flyttet opp til reservelaget.


== Eksterne lenker ==
(en) Danny O'Donnell – Soccerbase.com 
Liverpool.no om O'Donnell
Indikativ

Indikativ (latin indicatīvus, av indicāre, «påpeke») er en modus av verbet, som brukes for å beskrive en virkelig handling. Eksempler på setninger med indikativ er «Jeg leser en bok.» eller «Han spilte fotball.» Indiktiv er substansiell i det norske språket, og omfavner de fleste setninger.
Verb i modusen Indikativ, imperativ og konjunktiv er finitte.
Vikkeslekta

Vikker (Vicia) er ei stor planteslekt med omkring 140 arter i erteblomstfamilien. Vikker fins i nordlige tempererte strøk, samt Sør-Amerika.
De fleste arter vikker har slyngtråder slik at de kan klatre oppover. Blomstene sitter enkeltvis eller i klaser.
Enkelte arter av vikker er kun passelig som fôr til drøvtyggere, men ikke dyr med en enkelt mage, inkludert mennesker, på grunn av en toksin. Hester og kveg kan bli alvorlig syke og dø av å spise arten lodnevikke (Vicia villosa). Det ansvarlige giftstoffet er ikke kjent. I begynnelsen av 2000-tallet ble det identifisert cyanamid (NH2CN) hos lodnevikke og fuglevikke. En god del arter sommerfugler bruker vikker å legge egg på, og larven livnærer seg av plantene.


== Referanser ==


== Eksterne lenker ==
(en) vikkeslekta – oversikt og omtale av artene i WORMS-databasen 
(en) vikkeslekta i Encyclopedia of Life 
(en) vikkeslekta i Global Biodiversity Information Facility 
(no) vikkeslekta hos Artsdatabanken 
(sv) vikkeslekta hos Dyntaxa 
(en) vikkeslekta hos ITIS 
(en) vikkeslekta hos NCBI 
(en) vikkeslekta hos The International Plant Names Index 
(en) vikkeslekta hos Tropicos 
(en) Kategori:Vicia – bilder, video eller lyd på Wikimedia Commons 
(en) Vicia – galleri av bilder, video eller lyd på Wikimedia Commons
Ludovico Carracci

Ludovico (eller Lodovico) Carracci  (født 21. april 1555 i Bologna i Kirkestaten; død 13. november 1619 samme sted) var en italiensk maler og grafiker. 
Han var med å gi nytt liv til italiensk kunst etter Manierismen ved å danne et akademi i Bologna i 1585. Sammen med sine søskenbarn Annibale Carracci og Agostino Carracci anses han som grunnleggeren av eklektisismen innen kunst, også kalt Bolognaskolen på slutten av 1500-tallet i Italia.
Ludovico var lærling under Prospero Fontana i Bologna og reiste til Firenze, Parma og Venezia før han grunnla Accademia degli Incamminati sammen med sine søskenbarn Annibale and Agostino. Han var selv leder for akademiet. Dette akademiet har fostret noen av de kjente malerne i den kommende generasjonen, som Guido Reni og Domenichino. Studiene her var fokusert rundt observasjon av naturen og scener fra livet. Ludovico selv hjalp særlig Giacomo Cavedone fra 1595. 
Ludovicos egne verk karakteriseres av sterke sinnsstemninger, fremkalt av tydelig mimikk og blafrende lys, for å lage en åndelig stemning. Stilen hans har påvirket mange italienske malere i barokken. 


== Referanser ==


== Eksterne lenker ==
(en) Ludovico Carracci – kategori av bilder, video eller lyd på Commons 
Whitfield Fine Art
Catholic Encyclopedia: Carracci
Grammatisk modus

Modus (latin modus, flertall modi) beskriver innenfor lingvistikken et verbs forhold til virkeligheten og intensjoner. Mange språk uttrykker forskjellige modi gjennom morfologi, ved å forandre (bøye) verbets form.
I tysk finnes det for eksempel tre modi: indikativ, konjunktiv og imperativ. I andre språk kan det finnes langt flere. Andre modi er optativ, kondisjonalis, jussiv og kohortativ.
I norsk finnes indikativ, imperativ og kondisjonalis i bruk i daglig språk, mens rester av konjunktiv (strengt tatt optativ) fremdeles eksisterer i former som «Leve kongen» og «Kunne vi bare vinne».
De germanske språk har en egen gruppe av verb, modale hjelpeverb, som brukes til å uttrykke modalitet i stedet for å endre på selve hovedverbet.
Menisk

En menisk er en bueformet bruskskive som befinner seg mellom de bevegelige knoklene i kneleddet. Menisken har et kileformet tverrsnitt som fyller ut rommet mellom mer kuleformet leddflate på femur, lårbenet, og flatere leddflater på øvre ende av tibia, det ene leggbenet.
Hvert kne har to menisker, én ytre/laterale menisk og én indre/mediale menisk. Meniskene er festet midt på den øvre flaten av leggbenet, tibia og går framover og bakover og følger innsiden og utsiden av kneet. 
Dersom menisken blir skadet kan leddet få smerter ved bevegelse. Ved enkelte skader kan kneet låse seg, dvs. at kneleddet ikke kan bøyes eller strekkes. En skadet menisk kan helt eller delvis opereres bort, også ved hjelp av kikkhullskirurgi. De gamle operasjonene hvor hele meniskene ble fjernet førte ofte til problemer og slitasjegikt noen år etter operasjonen. Med moderne teknikker er det sannsynlig at plagene på lang sikt blir beskjedne.


== Referanser ==
Paul Bjerke

Paul Bjerke (født 1952 i Oslo) er en norsk journalist og tidligere redaktør som er professor i journalistikk ved Høgskulen i Volda.Han var ansatt som nyhetsredaktør i Klassekampen fra 1985 og som ansvarlig redaktør i samme dagsavis fra 1995 til 1997. 
Bjerke var i studietiden leder av Norges Kommunistiske Studentforbund og aktiv i AKP(m-l). Han tok magistergraden i sosiologi ved Universitetet i Oslo i 1982 på en avhandling om film og fjernsyn. Han har siden 1998 jobbet som forsker i stiftelsen De Facto (kunnskapssenter for fagorganiserte) og har vært doktorstipendiat ved Høgskulen i Volda.


== Referanser ==
Hrodna

Hrodna (belarusisk: Гро́дна (Го́радня)), eller Grodno (russisk: Гро́дно; polsk: Grodno; litauisk: Gardinas), er en by i Belarus, ved bredden av Njoman (Nemunas) nær grensen mot Polen og Litauen der den er et samferdselssenter. Byen hadde 182 000 innbyggere i 1977 og 317 366 innbyggere 2005, og er hovedstad i Hrodna voblasts og Hrodna rajon.


== Referanser ==


== Eksterne lenker ==
Offisielt nettsted 
(en) Hrodna – kategori av bilder, video eller lyd på Commons 
(en) Grodno – galleri av bilder, video eller lyd på Commons